Svealand

Svealand je centralna i najmanja od tri švedske regije, sastoji se od pokrajina; Dalarna, Närke, Södermanland, Uppland, Värmland i Västmanland. Administrativno je podjeljena na 96 općina (2010.) Karakteristike i historija Svealand se prostire od Botnijskog zaljeva i Baltičkog mora na istoku do norveške granice na zapadu. To je kraj prostranih šuma, brojnih jezera i plodnih oranica. Regija je bila dom Svera (latinski; Suiones) germanskog plemena po kome je Švedska (Sverige) dobila ime, jer Svea Rike na švedskom znači Kraljevstvo Svea. Svealand je bio nukleus iz kog je nastala današnja Švedska. Svealand ima površinu od 91 098 km². Broj stanovnika koji živi u toj regiji iznosi 3 697 823 osoba (decembar 2009). Svealand kao i druge dvije regije Götaland i Norrland nema administrativno značenje ali se i pored toga ovi nazivi koriste svakodnevno, npr. za vremensku prognozu. Jedno vrijeme je Gästrikland računat kao dio Svealanda. Åland je pripadao Svealandu sve do Mira u Fredrikshamnu 1809., kada je dodijeljen Rusiji. Värmland se do 1815. godine smatrao kao dio Götalanda ali od tada postaje dio Svealanda. Privreda Svealand ima dobro razvijenu poljoprivredu, industriju i rudarstvo. Povezano Švedske pokrajine Norrland Götaland Reference Vanjske veze Svealand na portalu Encyclopædia Britannica (en)